Shalom! On ilo olla täällä kanssanne tänään.
Kiitän Marttia, Mirjaa ja koko TV7:n väkeä, -
että saan puhua teille tänään.
Nimeni on Stewart Winograd.
Olen messiaaninen juutalainen, juutalainen Jeshuan seuraaja.
Yhdessä vaimoni Chantalin kanssa -
olemme perustaneet messiaanista juutalaistyötä tekevän -
Reach Initiative International -järjestön.
Jos haluat kuulla lisää, mitä Jumala tekee järjestömme kautta, -
käy kotisivuillamme osoitteessa www.reachii.org.
Siellä esitellään, mitä jännittävää Jumala tekee juutalaisten parissa -
kautta maailman. Hän antoi meille etuoikeuden palvella Valko-Venäjällä,-
Intiassa, Israelissa ja muissa maissa.
Näissä maissa meillä on tiimit.
Tänään ajattelin puhua messiaani- sesta juutalaisesta liikkeestä, -
ennalleenasettamisen liikkeestä.
Ihmiset kysyvät minulta usein, milloin messiaaninen juutalainen liike alkoi.
Vastaan: -
Noin kaksituhatta vuotta sitten, -
kun tuhannet ja taas tuhannet juutalaiset -
seurasivat juutalaista Messiasta, Jeshuaa.
Israelin maassa oli suuri herätys kaksituhatta vuotta sitten.
Uudestisyntyneitä, Hengellä täytettyjä Jeshuan seuraajia oli yli 100 000 -
Juudean maassa ja Jerusalemin kaupungissa -
ensimmäisen vuosisadan lopussa.
Entäpä moderni messiaaninen juutalainen liike?
Milloin se syntyi uudelleen?
Hengelliset ja fyysiset tapahtumat osuvat usein ajallisesti yhteen.
Vuonna 1967 täyttyivät ne sanat, jotka lausui kautta aikain suurin profeetta, -
Jeshua, joka oli paljon muutakin kuin profeetta.
Hän oli lihaksi tullut Jumala. Täysin Jumala, täysin ihminen.
Ihmisenä Hän oli täysin juutalainen.
Hän toimi miltei yksinomaan Israelin maassa.
Israelilaiset olivat Hänen sydämessään.
Ja tietysti myös muiden kansojen edustajat.
Hän sanoi, että Jerusalem olisi pakanain eli kansojen tallattavana, -
kunnes pakanain ajat täyttyvät. Luuk. 21:24.
Tuo aika täyttyi vuonna 1967, -
kun Jerusalem tuli takaisin juutalaisille.
Suunnilleen samaan aikaan Pyhä Henki liikkui väkevästi -
Pohjois-Amerikan yli.
Liikettä alettiin kutsua Jeesus-liikkeeksi -
tai Jeesus-ihmisten herätykseksi.
Mitä siellä tapahtui?
Itse asiassa minä olen tuon liikkeen, herätyksen, hedelmiä.
Olimme nuorten sukupolvi, jota isiemme vastaukset eivät tyydyttäneet.
Kulttuurin tarjoamat vastaukset eivät tyydyttäneet meitä.
Etsimme jotain enemmän.
Isäni ja äitini olivat hyviä juutalaisia vanhempia.
He rakastivat minua. He juurruttivat minuun paljon hyviä arvoja.
Jos pitäisi kiteyttää se, mitä isäni piti elämän tarkoituksena, -
sanoisin: Ole hyvä ihminen.
Hanki hyvä koulutus.
Hanki hyvä työpaikka. Tienaa hyvin.
Ahkeroi. Ole rehellinen. Kohtele ihmisiä reilusti.
Etsi hyvä vaimo. Kasvata mukava perhe.
Se kaikki on kaunista. Kiitän isääni, että hän valoi minuun nuo arvot.
Minusta kuitenkin tuntui, että täytyi olla jotain enemmän.
Olimme kokonainen sukupolvi 1960- ja 70-luvuilla Pohjois-Amerikassa, -
ja me etsimme jotain enemmän.
Jumala vastasi sydäntemme nälkään tuomalla Pyhän Hengen liikkeen.
Kymmeniätuhansia nuoria tuotiin sisään Jumalan Kuningaskuntaan, -
myös tuhansia nuoria juutalaisnaisia ja -miehiä kuten minä.
Esitimme itsellemme kysymyksen: -
Kun synnymme uudesti, keitä olemme ja miten meidän tulisi elää?
Lakkasimmeko olemasta juutalaisia ja aloimmeko olla kristittyjä?
Mikä on paikkamme?
Ymmärsimme vasta, kun menimme Apostolien tekojen kirjan ääreen, -
miten elää ja palvella Jumalaa messiaanisina juutalaisina.
Kerron hieman asiayhteyttä.
Vien teidät Paavalin kirjeeseen efesolaisille.
Avaa kanssani Ef. 2. Luemme siitä muutamia jakeita.
Aloitamme jakeesta 11.
Paavali sanoo: "Muistakaa sentähden, että te ennen, -
te lihanne puolesta pakanat [hän siis puhuu pakanoille], -
jotka olette saaneet ympärileikkaamattomien nimen niiltä, -
joita, lihaan käsillä tehdyn ympärileikkauksen mukaisesti, -
sanotaan ympärileikatuiksi ― [jae 12] -
[Muistakaa,] että te siihen aikaan olitte ilman Kristusta, -
olitte vailla Israelin kansalaisoikeutta -
ja vieraat lupauksen liitoille, -
ilman toivoa ja ilman Jumalaa maailmassa".
Sitten jae 13: "mutta nyt, kun olette Messias Jeshuassa, olette te, -
jotka ennen olitte kaukana, päässeet lähelle Messiaan veressä."
Jae 19: "Niin ette siis enää ole [hän puhuu pakanoille] -
vieraita ettekä muukalaisia, -
vaan te olette pyhien kansalaisia [uskovien israelilaisten] -
ja Jumalan perhettä".
Eräässä käännöksessä sanotaan: "Kuulutte nyt Israelin yhteishyvään."
Mitä siis näemme tässä?
Näemme, että Jeesus -
ei tullut aloittamaan uutta uskontoa.
Vanha liitto, jota kutsutaan tanachiksi, -
hepreaksi tanach, heprealaiset kirjoitukset, -
ja uuden liiton kirjoitukset eli brit chadasha -
edustavat Jumalan ihmiskunnalle laatiman suunnitelman jatkuvuutta.
Jumalan ihmiskunnalle laatiman suunnitelman jatkuvuuden edustajana-
keskeinen teema tanachissa on Jumalan liittosuhde Israelin kanssa -
ja miten Israel on oleva valo kansoille.
Jumala ei ole vain Israelin kansan Jumala.
Hän on kaikkien kansojen Jumala. Hän rakastaa Israelin kansaa -
ja yhtäläisesti myös maailman kansoja.
Luvattiin Messias, joka toisi esiin tämän uuden liiton.
Hän sinetöisi uuden liiton.
Tähän uuteen liittoon juutalaiset tuotaisiin takaisin.
He tekisivät shuvan. He palaisivat, heidät tuotaisiin takaisin -
Israelin Jumalan yhteyteen.
Pakanat eli muut kansat, jotka palvelivat epäjumalia, demoneja -
ja kaikenlaisia kummallisia asioita, -
pakanat tuotaisiin sisään -
jakamaan tätä perintöä, -
jonka israelilaiset saivat -
otettuaan vastaan Messias Jeshuan.
Paavali tekee siitä yhteenvedon Ef. 3:6:ssa.
Hän sanoo sitä salaisuudeksi, joka on ilmestyksen kautta tehty tiettäväksi.
Se on yhä salaisuus monille, vaikka se tehtiin tiettäväksi 2 000 vuotta sitten.
Salaisuus on tämä: -
Salaisuus on, että evankeliumin kautta -
pakanat ovat kanssaperillisiä Israelin kanssa, -
saman ruumiin jäseniä -
ja osallisia Messiaan Jeshuan lupaukseen.
Näethän, -
juutalaisesta ja pakanasta on tehty yksi uusi ihminen Messiaassa.
Se ei tarkoita, että meidän identiteettimme olisi pyyhitty pois.
Suomalaiset uskovat Jeesuksessa eivät lakkaa olemasta suomalaisia.
Venäläiset uskovat Jeesuksessa eivät lakkaa olemasta venäläisiä.
Ja juutalaiset uskovat Jeesuksessa eivät lakkaa olemasta juutalaisia.
Erityisesti juutalaisten uskovien ei pidä lakata olemasta juutalaisia, -
sillä meillä on raamatullinen mandaatti -
jatkaa eteenpäin juutalaisessa identiteetissämme.
Asiat menivät sekaisin matkan varrella.
Alussa juutalaiset apostolit -
alkoivat viedä evankeliumia muihin kansoihin.
He pohtivat, pitääkö muiden kansojen tulla juutalaisiksi -
voidakseen palvella Jeshuaa, Jeesusta, Messiasta heidän kanssaan.
Heidän johtopäätöksensä oli: ei.
Juutalaisuskoviin liittymistä ei pidä tehdä vaikeaksi muille kansoille.
Olemmehan kaikki armon kautta pelastettuja uskossa -
Messias Jeshuan vuodatettuun vereen ja ylösnousemukseen.
He siis tarkoittivat: Saakoot muut kansat liittyä meihin.
Tulkoot he osallisiksi perintöämme.
Tulkoot he meidän huoneeseemme.
Tulkoot he osaksi puutamme. Pian tarkastelemme oliivipuu-kuvausta, -
jonka Paavali maalaa Room. 11:ssä.
Saakoot he liittyä meihin. Tehdään se helpoksi heille.
Mutta kun yhä enemmän kansojen edustajia tuli uskoon, -
he alkoivat pitää neuvostoja ja nimittää piispoja.
Yksi kuuluisimmista on Nikean kirkolliskokous 325 jKr.
Siihen aikaan Konstantinus, Rooman keisari, -
julisti olevansa Jeesuksen seuraaja ja kristitty.
Hän teki kristinuskosta Rooman valtionuskonnon.
Hän kutsui koolle piispat ja kirkonjohtajat.
Heistä suurin osa ei ollut juutalaisia.
He keskustelivat muun muassa juutalaiskysymyksestä.
He tekivät, vastoin juutalaisia apostoleja, -
asian hyvin vaikeaksi meille juutalaisille.
Iso osa siellä virinneestä ajattelusta -
on jatkunut aina päiviimme asti monissa kristillisissä suuntauksissa.
He päättivät, että kirkko, seurakunta, on nyt korvannut juutalaiset.
Eli: "Halveksikaa synagogaa. Me olemme voittoisa seurakunta."
"Hylätkää Jumalan kansa."
Käsittelimme sitä edellisessä jaksossa, -
kun puhuimme siitä, mitä todella tapahtui kaksituhatta vuotta sitten.
Katsokaa jakso, -
jossa vastaamme kysymykseen, hylkäsikö Jumala juutalaiset.
Kirkolliskokouksessa sanottiin, että Jumala hylkäsi juutalaiset: -
"Hylätkää juutalaiset ja synagogat. Olemme Jumalan uusi kansa.
Jos joku juutalainen haluaa palvella kanssamme meidän Jeesustamme..."
Hetkinen!
Jotkin asiat on nyt sekoitettu. Tämä ei ole Raamatun antama kuva.
Jeesus ei ole muiden kansojen Jeesus vaan Israelin luvattu Messias.
He sanoivat: -
"Jos joku juutalainen tahtoo liittyä meidän palvontamenoihimme -
palvelemaan meidän Jeesustamme, kieltäköön kaiken juutalaisuutensa -
ja tulkoon meidän pakanoiden kaltai- siksi." Se ei ollut Raamatun totuus -
eikä Jumalalle mieluisa asia. Mutta se on vaikuttanut historiaan sittemmin.
Päinvastoin Paavali käyttää oliivipuuvertausta -
auttaakseen meitä ymmärtämään paremmin, -
miten tulisi elää ja ymmärtää uskoamme.
Hän sanoo näin Room. 11:ssä.
Aloitetaan jakeesta 17. Room. 11:17. Hän puhuu pakanoille.
"Jos muutamat [juutalaisista] oksista ovat taitetut pois -
ja sinä, joka olet metsäöljypuu [pakanat, muut kansat, ovat villioksia]
olet oksastettu oikeiden oksien [juutalaisuskovien] joukkoon -
ja olet päässyt osalliseksi öljypuun mehevästä juuresta, -
älä ylpeile näitä oksia vastaan".
Älä ylpeile näitä oksia vastaan. Älä ole ylimielinen juutalaisoksia kohtaan, -
jotka ovat uudestisyntyneet Kuningaskuntaan.
Äläkä niitä juutalaisoksia kohtaan, jotka eivät vielä ole uudestisyntyneet.
Hän sanoo: "Saatte ravintonne uskon juutalaisista juurista."
Oliivipuun juutalaisista juurista. Öljy- eli oliivipuu on kuva Kristus-ruumiista.
Juutalaiset ja muut kansat yhdessä. Mitkä ovat uskosi juuret?
Se on Aabrahamin, juutalaiskansan isän, usko.
Se on Israelin kanssa tehty liitto, Israelin kansan kanssa.
Ne ovat lupaukset, jotka on annettu Israelin kansalle, -
joihin olette tulleet kanssaperillisiksi ja kansalaisiksi, osaksi yhteishyvää.
Se on Israelille annettu Jumalan läsnäolo, -
Israelille annetut Jumalan opetukset. Ne ovat uskosi juuret.
Paavali kieltää: "Älkää tulko ylimielisiksi juutalaisia kohtaan, -
juutalaisuskovia kohtaan, älkääkä niitä kohtaan, jotka eivät vielä tunne."
"...niin et sinä kuitenkaan kannata juurta, vaan juuri kannattaa sinua."
Jeshua on kaiken sydän, -
mutta juuri on juutalaiskansan liitto, lupaukset, opetukset ja usko.
Hän sanoo jakeessa 20 ja 19: -
"Sinä kaiketi sanonet: 'Ne oksat taitet- tiin pois, että minut oksastettaisiin'.
Oikein; epäuskonsa tähden ne taitettiin pois, -
mutta sinä pysyt uskosi kautta. [Varoitus:] Älä ole ylpeä, vaan pelkää.
Sillä jos Jumala ei ole säästänyt luonnollisia oksia [juutalaisia], -
ei hän ole säästävä sinuakaan [villioksia, pakanoita].
Katso siis Jumalan hyvyyttä ja ankaruutta: -
Jumalan ankaruutta langenneita kohtaan, mutta hänen hyvyyttänsä -
sinua kohtaan, jos hänen hyvyydessänsä pysyt; -
muutoin sinutkin hakataan pois.
Mutta nuo toisetkin [juutalaiset, jotka eivät vielä usko], -
jos eivät jää epäuskoonsa, tulevat oksastettaviksi, -
sillä Jumala on voimallinen oksastamaan ne jälleen.
Sillä jos sinä olet leikattu luonnollisesta metsäöljypuusta -
[hän puhuu tässä pakanoista] -
ja vasten luontoa oksastettu jaloon öljypuuhun, -
kuinka paljoa ennemmin nämä luonnolliset oksat -
[hän puhuu tässä juutalaisista] tulevat oksastettaviksi omaan öljypuuhunsa!"
Asiat menivät sekaisin jossain vaiheessa historiaa.
Sen sijaan että tämä olisi todellisuus, -
todellisuuden tilalle tuli: Tämä on muiden kansojen uskonto.
Jeesukselle puettiin muiden kansojen vaatteet.
Muistan saaneeni näyn kerran, kun puhuin eräässä seurakunnassa.
Pyhä Henki antoi minulle näyn.
Hän sanoi: "Puhu tämä seurakunnalle.
Seurakunta, en ikinä antanut kenellekään lupaa -
pukea minulle muiden kansojen vaatteita. Minä olen juutalainen.
Minä olen Juudan heimon leijona.
Minä olen juutalaisten Kuningas, joka on kuninkaiden Kuningas."
Ystävät, juutalaiset eivät ole sen parempia kuin muut.
Juutalaiset eivät ole sen huonompia kuin ketkään muut.
Mutta Jumalan järjestyksen mukaan muut kansat ovat villioksia, -
jotka on oksastettu juutalaiseen oliivi- puuhun. Jeshua on oliivipuun elämä.
Juutalaiset ovat luonnollisia oksia.
Sinä olet siis tullut meidän huoneeseemme.
Olet tullut sisälle juutalaiseen uskon huoneeseen.
Me emme ole tulleet pakanoiden, kansojen, uskon huoneeseen.
Ja me katsoimme Raamatun teksteihin ja näimme ne.
Me tutkimme Apostolien tekojen kirjaa.
Juutalaisuskovat eivät pohtineet: -
Aloitimmeko uuden uskonnon? Emmekö enää ole juutalaisia?
Sellaista ei ikinä kysyttykään. He ymmärsivät sen, -
mitä me ymmärrämme tänään juutalaisuskovina: -
Me olemme ottaneet vastaan Hänet, -
josta kaikki profeettamme puhuivat.
Mooses, Daavid, Jeremia, Jesaja ja niin edelleen.
Me olemme ottaneet vastaan Hänet, joka on luvattu kansallemme, -
Israelin Messiaan, Jeshuan.
Me olemme myös tulleet hyväksymään ja iloitsemaan, -
että Häntä ei ole annettu pelkästään meille, -
vaan kaikille kansoille taivaan alla, -
jotka ottavat vastaan Hänet ja sen ihmeellisen uhrin, -
jonka Hän teki syntiemme edestä, -
jotta pääsisimme takaisin Luojan, Israelin Jumalan, yhteyteen.
Me iloitsemme, että olemme yksi uusi ihminen tässä oliivipuussa.
Juutalaiset ja muut kansat voivat palvella yhdessä -
tasaveroisina, rakkaudessa ja yksimielisyydessä.
Messiaaninen seurakunta, messiaaninen juutalainen seurakunta -
on messiaanisen juutalaisen liikkeen sydämessä.
Messiaaninen juutalainen seurakunta on oliivipuuseurakunta.
Se on Ef. 3:6:n seurakunta, -
jossa juutalaiset ja kansat ovat yhdessä, -
mutta me palvelemme Jumalaa hyvin juutalaisella tavalla.
Palvelemme Jumalaa edelleen sapattina, lauantaina, -
koska Jeshua ei ikinä muuttanut sitä.
Emme ala riidellä, jos seurakunta päättää palvella sunnuntaisin.
Luotamme, että seurakunta siunaa meitä, kun palvelemme lauantaisin.
Messiaanisista seurakunnista valtaosa koostuu noin 50-prosenttisesti -
uudestisyntyneistä juutalaisista -
ja 50-prosenttisesti uudestisyntyneistä kansojen, pakanoiden, uskovista.
Ja kansojen uskovilla, kuten vaimollani, -
on hyvin samanlainen sydän kuin Ruutilla. Heillä on Ruutin sydän.
Ruut, joka oli toisesta kansasta, sanoi Noomille, juutalaiselle anopilleen: -
"Sinun kansasi on minun kansani, sinun Jumalasi minun Jumalani."
Me vietämme Raamatun juhlia, -
pääsiäistä, sukkotia, -
ensisadon päivää ja niin edelleen.
Vietämme Raamatun juhlia, -
koska ymmärrämme ne Jumalan asettamiksi määrähetkiksi.
3. Moos. 23:ssa sanotaan: Nämä ovat minun asettamia aikoja.
Ne ovat Hänen juhla-aikojaan.
Sanomme: "Emme yritä ansaita pelastusta pitämällä nämä juhlat.
Mutta Jumala kutsuu meidät juhlimaan."
Joka viikko sapattina ja seitsemänä juhla-aikana vuodessa -
meidän tulee vastata Jumalan kutsuun ja kutsumme veljet ja sisaret kansoista
niin messiaanisissa juutalaisissa kuin kansojenkin seurakunnissa -
liittymään juhliin. Meille on suuri ilo nähdä, -
että monet seurakunnat alkavat viettää Jumalan asettamia juhlia.
Kun ymmärrämme messiaanisen juutalaisen liikkeen tarkoituksen, -
uudelleen syntyneen, modernin messiaanisen juutalaisen liikkeen, -
ymmärrämme, että liikkeen yksi tarkoitus -
on asettaa ennalleen seurakuntaan asioita, jotka on kadotettu, -
kätketty ja varastettu.
Seurakunnassa on ollut monia ennalleenasettamisen liikkeitä.
Muistatte Martti Lutherin, miten hän palautti ymmärryksen, -
että emme pelastu käymällä kirkossa, maksamalla kirkolle -
emmekä puhumalla papille ja pastorille. Pelastumme armosta, -
kun uskomme Messias Jeshuan vereen ja ylösnousemukseen.
Se oli ennalleenasettamisen liike.
Sitten Wesley asetti ennalleen ymmärryksen, -
että kun synnymme uudesti, meidän tulee kertoa uskostamme -
ja rakastaa ihmiset Jumalan Kuningaskuntaan.
Muiden pitää saada kuulla Jeshuan rikkauksista.
Hän auttoi ratkaisevasti ymmärtämään, että pitää elää pyhästi.
Sitten helluntailiike asetti ennalleen ymmärryksen, -
että Jeshua on sama eilen, tänään ja ikuisesti.
Että Jumalan voima, jonka näimme Apostolien tekojen kirjassa, -
on meidän Jeshuan seuraajien ulottuvilla tänään.
Messiaaninen liike asettaa ennalleen kristinuskon juutalaisia juuria, -
Jeshuan juutalaisuutta, uskon juutalaisuutta.
Tapaan sanoa näin, ja muutkin ovat sanoneet niin: -
Todellinen Raamatun juutalaisuus -
on yhtä kuin todellinen Raamatun kristillisyys.
Todellinen Raamatun kristillisyys ja juutalaisuus ovat yksi ja sama asia, -
joka profetoitiin, ennustettiin juutalaisten profeettojen suulla: -
juutalaisen Messiaan seuraamisen usko, juutalaiset ja kansat yhdessä.
Messiaanisten juutalaisten seurakuntien tunnuspiirteistä osa -
on myös sen ennalleenasettamista, mikä joskus oli.
Juutalainen jumalanpalvelus oli eloisaa, iloista, -
palavaa, rukouksen täyttämää.
Messiaanisten juutalaisten seurakun- tien jumalanpalvelukset ovat sellaisia.
Sellaisia jumalanpalveluksia olisit nähnyt kaksituhatta vuotta sitten.
He kokoontuivat kodeissa. Oli pieniä kokoontumisia -
ja myös isoja kokoontumisia sapattina.
Mispocha, perhe on merkittävä osa.
Se ei ole niinkään muodollinen asia vaan organismi, perhe.
Se ei jää pelkäksi perheeksi, vaan mobilisoidumme Jumalan armeijaksi.
Jumalan armeijaksi mobilisoituva perhe.
Se on messiaanisen juutalaisen seurakunnan yksi tunnuspiirre: -
juutalaiset ja kansojen uskovat palvelevat yhdessä.
Elämme ajassa, jossa Jumala tuo lopullista ennalleenasettamista -
messiaanisen juutalaisen liikkeen kautta, -
Jeshuan ja kristinuskon juutalaisuuden ennalleenasettamisen kautta.
Arvaa, mikä on merkittävää myös? Juutalaiset harkitsevat uudelleen.
He alkavat ymmärtää, ettei meidän tarvitse kääntyä -
ja lakata olemasta juutalaisia voidaksemme seurata Jeshuaa.
Olemme astumassa isillemme annettuihin lupauksiin.
Se on avannut tien, -
uuden tien Pyhälle Hengelle niiden juutalaisten sydämiin, -
jotka eivät vielä tunne Jeshuaa.
Niin että he oppisivat tuntemaan Messiaansa ja syntyisivät uudesti -
Jumalan Kuningaskuntaan ja eläisivät todeksi elämänsä ja uskonsa -
Jeshuan juutalaisina seuraajina -
aivan kuin Jeshuan juutalaiset seuraajat elivät Apostolien teoissa.
Kun tutkiskelet näitä opetuksia, rukoilen, että Jumala niiden kautta -
vuodattaisi sinuun Hänen sydäntään juutalaisten pelastumisesta, -
kun Hän asettaa ennalleen näitä totuuksia kristilliseen seurakuntaan, -
juutalaiseen maailmaan ja koko maailmaan. Jumalan siunausta!
Nähdään taas! Shalom!
Nimeni on Stewart Winograd. Olen messiaaninen juutalainen rabbi.
Tässä on vaimoni Chantal.
Olemme yhdessä perustaneet Reach Initiative International -järjestön.
Tahdon kertoa sinulle tänään, -
että me kiitämme säännöllisesti Jumalaa TV7-työstä.
TV7 on Israelin kansan todellinen ystävä.
TV7 tuo sinulle Israelista uutisia, -
jotka ovat paikkansa pitäviä ja Raamattuun pohjautuvia.
Lisäksi se lähettää upeaa kristillistä ohjelmistoa, -
joka rakentaa sinua. Rohkaisen sinua vahvasti -
tukemaan TV7:n työtä rukouksin ja rahalahjoin -
Jumalan kunniaksi ja Jumalan Kunin- gaskunnan tarkoitusten täyttymiseksi.
Raamatuntekstit: 33/38-käännös. Soveltuvin osin puhujaa mukaillen.
Suomennos: Marianne Tenetz